User:Ankitjibpl/sandbox

एक्सप्रेस मीडिया सर्विस (ईएमएस) समाचार एजेंसी की स्थापना 1998 में भोपाल (मध्य प्रदेश) में हुई थी। ईएमएस न्यूज़ एजेंसी की शुरुआत पत्रकार सनत कुमार जैन ने की थी। भारत में पहली बार सेटलाइट नेटवर्क तथा दूरसंचार लाइनों का समन्वय बनाकर समाचार एवं छायाचित्रों को कम्प्यूटर के माध्यम से सीधे समाचार पत्रों को वितरण शुरू किया। उसके पूर्व अन्य एजेन्सिया केवल टेलीप्रिंटर पर ही समाचार प्रदान करती थी। सबसे पहले ईएमएस ने समाचारों के साथ फोटो भी समाचार पत्रों को देना शुरू किया। उस समय समाचार पत्रों की सबसे बड़ी तकनीकी समस्या फॉन्ट कन्वरशन की थी। ईएमएस ने पहला फॉन्ट कन्वरशन सॉफ्टवेयर बनाकर समाचार पत्रों की समस्या का निदान किया। यह फॉन्ट कन्वरशन सॉफ्टवेयर ईएमएस के लिए एपीएस सॉफ्टवेयर कंपनी मुंबई ने बनाया था। इसके साथ ही ईएमएस ने एक अन्य सॉफ्टवेयर ई.एम.एस. फाइल मैनेजमेंट सिस्टम बनाया जिसमे भाषा, विषय तथा जिलावार समाचार एवं फोटो देखने की सुविधा थी। इस सॉफ्टवेअर के कारण समाचार पत्रों को त्वरित रूप से समाचार एवं छायाचित्र बहुत कम लागत पर उपलब्ध होने लगे। इसके बाद ईएमएस ने भारत की विभिन्न भाषाओं तेलुगु, गुजराती तथा मराठी भाषा के समाचार पत्रों को भी क्षेत्रीय भाषा में समाचार उपलब्ध करने का कार्य शुरू किया। ईएमएस ने समाचारों और फोटो के अलावा लेख, फीचर और कई मत्वपूर्ण स्थाई स्तम्भ समाचर पत्रों को भेजना शुरू किये। जिससे गुणवत्ता बढ़ी और लघु एवं मंझोले समाचार पत्रों भी राष्ट्रीय स्तर के समाचार पत्रों की कतार में खड़े हो गए। ईएमएस न्यूज एजेंसी के पास प्रतिदिन लगभग 2000 समाचार और 200 से 300 फोटो होते है। इसमें अंतर्राष्ट्रीय, राष्ट्रीय, प्रादेशिक, खेल, व्यापार, स्थायी स्तम्भ, लेख, कार्यक्रम सूचना, फीचर इत्यादि का समावेश रहता है। जो समाचार पत्रों के लिए आवश्यक सामग्री है। ईएमएस से देश भर के तक़रीबन 700 समाचार पत्र सेवा लेते है। ईएमएस को भारत सरकार के पत्र सूचना कार्यालय, डीएवीपी, प्रेस कौंसिल ऑफ़ इंडिया, के अलावा सभी राज्य सरकारों से मान्यता मिली हुई है। ईएमएस के कार्यालय हर राज्य की राजधानी के साथ-साथ जिले स्तर पर भी है।